1921


1921 (MCMXXI) a fost un an obișnuit al calendarului gregorian, care a început într-o zi de sâmbătă.

Evenimente

Ianuarie 
 2 ianuarie: Întemeierea Partidului Comunist din Luxemburg.

Februarie 
 21 februarie: Principesa Elisabeta a României, se căsătorește cu diadohul George al Greciei, care va deveni rege al Greciei în perioada 1921-1924 și de care va divorța în 1934.
 25 februarie: Republica Democrată Georgia este ocupată de Rusia Bolșevică.

Martie 
 4 martie: Warren G. Harding este investit ca cel de-al 29-lea președinte al Statelor Unite al Americii.
 6 martie: Întemeierea Partidul Comunist Portughez.
7-17 martie: Rebeliunea din Kronstadt. Revoltă internă condusă de marinarii de la baza navală Kronstadt împotriva regimului sovietic din Rusia.
 10 martie: Guvernul Averescu organizează festivitatea căsătoriei Prințului moștenitor Carol cu Prințesa Elena, fiica Regelui Constantin I al Greciei.
 18 martie: A doua pace de la Riga dintre Polonia și Uniunea Sovietică sfârșește Războiul polono-sovietic. În ciuda succeselor poloneze, Rusia Bolșevică anexează Ucraina și Belarus.

Aprilie 
 1 aprilie: Înființarea Operei Române din București.
 4 aprilie: S-a înființat, la București, Institutul de seruri și vaccinuri "Dr. Ion Cantacuzino".
 23 aprilie: Se semnează la București convenția de alianță defensivă româno-cehoslovacă, al doilea tratat în cadrul Micii Înțelegeri.

Mai 
 8 mai: Pedeapsa cu moartea a fost abolită în Suedia.
 8-12 mai: Se desfășoară la București Congresul Partidului Socialist. Delegații au votat transformarea Partidului Socialist în Partid Comunist (9 mai 1921-22 decembrie 1989), numit inițial Partidul Socialist-Comunist din România, și afilierea la Internațonala a III-a comunistă, fără condiții și rezerve.

Iunie 
 7 iunie: Semnarea la Belgrad a pactului defesiv româno-iugoslav, care împreună cu convenția similară semnată cu Cehoslovacia, va constitui baza formării Micii Înțelegeri (se va destrăma la cotropirea Cehoslovaciei).

Iulie 
 1 iulie: Întemeierea Partidului Comunist Chinez de către Mao Zedong ș.a.
 1 iulie: România: Se adoptă prin lege un tarif vamal protecționist pentru economia românească.
 11 iulie: Mongolia, cu ajutorul URSS, devine stat independent față de China, dar până în 1990 rămâne puternic dependentă de URSS.
 16-23 iulie: A avut loc primul Congres al medicilor din România, prezidat de prof. dr. Ioan Cantacuzino.
 17 iulie: Apare Legea pentru definitivarea refomei agrare în Vechiul Regat. La sfârșitul lunii va apărea Legea pentru definitivarea refomei agrare în Transilvania, Banat, Crișana și Maramureș. Guvernul Averescu a asigurat exproprierea a 6.125.000 ha, din care 3.998.753 ha teren arabil, respectiv 66% din suprafața stăpânită de marii moșieri. Suma destinată răscumpărării a fost de 15 miliarde lei.
 29 iulie: Adolf Hitler devine liderul Partidului Naționalist German al Muncitorilor.

August
 26 august: Matthias Erzberger, fost ministru german de finanțe, este asasinat. Cei doi atentatori, membri ai Organisation Consul, se refugiază în Ungaria.

Septembrie 
 8 septembrie: Margaret Gorman, în vârstă de 16 ani, câștigă concursul de frumusețe din Atlantic City și este declarată ulterior prima Miss America.

Octombrie 
 25 octombrie: Se naște, la Castelul Peleș, Sinaia, Mihai, singurul copil al Prințului moștenitor Carol și a Prințesei Elena.

Decembrie 
13 decembrie: Demisia guvernului condus de generalul Alexandru Averescu și formarea guvernului condus de Take Ionescu.

Nedatate
 Au loc primele concerte ale lui George Enescu în Timișoara.
 Echipa de fotbal "Chinezul" din Timișoara devine campioană a României la fotbal pentru 6 campionate consecutive.
 Se înființează Facultatea de Medicină Veterinară din București.

Arte, știință, literatură și filozofie 
 25 ianuarie: A fost pusă în scenă lucrarea scriitorului ceh Karel Čapek „Rossumovi univerzální roboti” (Roboții universali ai lui Rossum), în care s-a folosit pentru prima dată termenul „robot”.
1 mai: A apărut, la Cluj și București, bilunar, apoi lunar, revista "Gândirea", publicație tradiționalistă care tindea să orienteze creația spre valorile autohtone; în paginile revistei au semnat mari scriitori precum Tudor Arghezi, Tudor Vianu, Călinescu, Eliade (directori: Cezar Petrescu la Cluj și Nichifor Crainic la București).
 8 decembrie: Spectacolul inaugural al Operei Române din București cu opera Lohengrin de Richard Wagner (dirijor: George Enescu).
 14 decembrie: Apare la București ziarul "Socialismul", ca organ al PCR, până în aprilie 1924 când este interzis.
Debutul lui Mircea Eliade cu articolul Dușmanul viermelui de mătase în "Ziarul științelor populare și al călătoriilor". Era semnat Eliade Gh. Mircea.
Premiera filmului Puștiul, primul film de lung metraj a lui Charlie Chaplin.
 Premiera piesei Șase personaje în căutarea unui autor a dramaturgului italian Luigi Pirandello.

Nașteri

Ianuarie 
5 ianuarie: Jean, Mare Duce de Luxemburg (d. 2019)
 18 ianuarie: Yoichiro Nambu, fizician american de etnie japoneză, laureat al Premiului Nobel (d. 2015)

Februarie 

 8 februarie: Lana Turner (n. Julia Jean Turner), actriță americană de film (d. 1995)
 15 februarie: Valeriu Emil Galan, prozator român (d. 1995)
 21 februarie: John Rawls, filosof american (d. 2002)
 22 februarie: Jean-Bedel Bokassa (aka Bokassa I), împărat al Republicii Centrafricane (1976-1979), (d. 1996)
 22 februarie: Giulietta Masina, actriță italiană de film (d. 1994)

Martie 
 10 martie: Arta Florescu, solistă de operă și profesoară română de canto (d. 1998)
 12 martie: Joe Fagan, fotbalist și antrenor englez (d. 2001)
16 martie: Constantin Oprișan, poet și eseist român (d. 1958)
 18 martie: Bartolomeu Anania (n. Valeriu Anania), scriitor și cleric ortodox român (d. 2011)
21 martie: Vasili Stalin, fiul lui Iosif Stalin (d. 1962)
 24 martie: Traian Coșovei, prozator și poet român (d. 1993)
 25 martie: Alexandra a Iugoslaviei, soția regelui Petru al II-lea al Iugoslaviei (d. 1993)
 25 martie: Simone Signoret (n. Simone Kaminker), actriță franceză de film (d. 1985)

Aprilie 
 16 aprilie: Peter Ustinov (n. Peter Alexander Freiherr von Ustinov), actor și regizor englez de film (d. 2004)
 25 aprilie: Karel Appel, artist plastic neerlandez (d. 2006)

Mai 
 1 mai: Vladimir Colin, scriitor român de literatură SF și fantasy (d. 1991)
 2 mai: Satyajit Ray, regizor indian (d. 1992)
 3 mai: Sugar Ray Robinson (n. Walter Smith, jr.), boxer american (d. 1989)
 20 mai: Wolfgang Borchert, scriitor german (d. 1947)
 21 mai: Andrei Saharov, fizician și disident rus (d. 1989)

Iunie 
 10 iunie: Prințul Philip, Duce de Edinburgh, soțul reginei Elisabeta a II-a (d. 2021)
27 iunie: Temistocle Popa (n. Mistocli Popa), compozitor român (d. 2013)
29 iunie: Frédéric Dard, scriitor francez de romane polițiste (d. 2000)

Iulie 

 6 iulie: Nancy Reagan (n. Nancy Davis), soția președintelui american Ronald Reagan (d. 2016)
 10 iulie: Jake LaMotta (n. Giacobbe LaMotta), campion american de box la categoria mijlocie (d. 2017)
 18 iulie: John Herschel Glenn, astronaut și senator american (d. 2016)
 27 iulie: Eugen Coșeriu (aka Eugenio Coseriu), lingvist român (d. 2002)

August 
 16 august: Ovid S. Crohmălniceanu (n. Moise Cohn), critic literar român de etnie evreiască (d. 2000)
 19 august: Gene Roddenberry, regizor, producător de film și creatorul serialului de televiziune Star Trek (d. 1991)

Septembrie 
 5 septembrie: Adrian Marino, critic, istoric și teoretician literar român (d. 2005)
 30 septembrie: Deborah Kerr, actriță britanică de film și teatru (d. 2007)

Octombrie 
 1 octombrie: Angelo Niculescu, fotbalist și antrenor român (d. 2015)
 13 octombrie: Yves Montand, cântăreț și actor francez de film (d. 1991)
 25 octombrie: Mihai I, rege al României (1927-1930; 1940-1947), (d. 2017)

Noiembrie 
 3 noiembrie: Charles Bronson (n. Charles Dennis Buchinsky), actor american de film (d. 2003)
 5 noiembrie: Prințesa Fawzia a Egiptului (n. Fawzia Fuad), prima soție a șahului Mohammad Reza Pahlavi (d. 2013)
 19 noiembrie: Dinu Pillat, scriitor român (d. 1975)

Decese 
 22 februarie: Ernst Gunther, Duce de Schleswig-Holstein, 57 ani (n. 1863)
 24 februarie: Gustav Killian, 60 ani, medic german (n. 1860)
 1 martie: Nikola I al Muntenegrului (n. Nikola I Mirkov Petrović-Njegoš), 79 ani, rege al Muntenegru (1910-1918), (n. 1841)
 17 martie: Nikolai Egorovici Jukovski, 74 ani, matematician rus (n. 1847)
 23 martie: Jean-Paul Laurens, 82 ani, pictor și sculptor francez (n. 1838)
 11 aprilie: Augusta Viktoria de Schleswig-Holstein (n. Auguste Viktoria Friederike Luise Feodora Jenny de Schleswig-Holstein-Sonderburg-Augustenburg), 62 ani, prima soție a împăratului Wilhelm al II-lea al Germaniei (n. 1859)
 7 iunie: Luca Caragiale (aka Luchi), 27 ani, scriitor și traducător român, fiul lui I. L. Caragiale (n. 1893)

 18 iunie: Eduardo Acevedo Díaz, 70 ani, prozator, politician și jurnalist uruguayan (n. 1851)
 29 iunie: Lady Randolph Churchill (n. Jeanette Jerome), 67 ani, mama lui Winston Churchill (n. 1854)
 3 iulie: Prințul Philipp de Saxa-Coburg și Gotha (n. Ferdinand Philipp Maria August Raphael), 77 ani (n. 1844)
 13 iulie: Gabriel Lippmann (n. Gabriel Jonas Lippmann), 75 ani, fizician francez, laureat al Premiului Nobel (1908), (n. 1845)
 21 iulie: Leon C. Cosmovici, 64 ani, biolog român (n. 1857)
 2 august: Enrico Caruso, 48 ani, tenor italian (n. 1873)
 8 august: Juhani Aho (n. Johannes Brofeldt), 59 ani, scriitor finlandez (n. 1861)
 15 august: Tomás Morales (Tomás Morales Castellano), 36 ani, poet spaniol și om politic (n. 1884)
 11 septembrie: Prințul Louis de Battenberg (n. Louis Alexander Mountbatten), 67 ani (n. 1854)
 27 septembrie: Engelbert Humperdinck, 67 ani, compozitor german (n. 1854)
 2 octombrie: Regele Wilhelm al II-lea de Württemberg (n. Wilhelm Karl Paul Heinrich Friedrich), 73 ani (n. 1848) 
 18 octombrie: Regele Ludwig al III-lea al Bavariei (n. Ludwig Luitpold Josef Maria Aloys Alfried), 76 ani (n. 1845)
 8 noiembrie: Pavol Országh Hviezdoslav, 72 ani, scriitor și traducător slovac (n. 1849)
 14 noiembrie: Isabel, Prințesă Imperială a Braziliei (n. Isabel Cristina Leopoldina Augusta Micaela Gabriela Rafaela Gonzaga), 75 ani (n. 1846)
 30 noiembrie: Hermann Amandus Schwarz (Karl Hermann Amandus Schwarz), 78 ani, matematician german (n. 1843)
 16 decembrie: Camille Saint-Saëns, 86 ani, compozitor francez (n. 1835)

Premii Nobel 

 Fizică: Albert Einstein (Elveția)
 Chimie: Frederick Soddy (Regatul Unit)
 Medicină: Premiul în bani a fost alocat Fondului Special aferent acestei categorii
 Literatură: Anatole France (Franța)
 Pace: Karl Hjalmar Branting (Suedia), Christian Lous Lange (Norvegia)

Vezi și 
 Listă de conducători de stat din 1921

Legături externe 

1921